চাঁপাইনবাবগঞ্জের নাচোল উপজেলায় শনিবার দিবাগত গভীর রাতে রাইফেলের ৮ রাউন্ড গুলিসহ সর্বহারা দলের এক সদস্যকে আটক করেছে নাচোল থানা পুলিশ। আটক হওয়া ব্যক্তি হচ্ছে, জমির উদ্দিন (২৫)। তার বাড়ী নওগাঁ জেলার আত্রাই থানার ধোপিপাড়া গ্রামে।    নাচোল থানার অফিসার ইনচার্জ (ওসি)  একরামুল হক সরকার জানান, শনিবার রাত ৩টার দিকে গোপন সংবাদের ভিত্তিতে নাচোল থানা পুলিশ অভিযান চালিয়ে বাসস্ট্যান্ড এলাকার সম্রাট হোটোলের সামনে থেকে জমিরকে আটক করে। তিনি জানান, জমির নিষিদ্ধ ঘোষিত সর্বহারা দলের সদস্য। তার কাছ থেকে থ্রিজিরো থ্রি রাইেফেলের ৮ রাউন্ড তাজা গুলি ও দুটি গুলির খোসা উদ্ধার করা হয়। এ ঘটনায় নাচোল থানায় একটি মামলা হয়েছে। মামলার তদন্ত কর্মকর্তা সারোয়ার হোসেন রোববার রাতে জানান, ৭ দিনের রিমাণ্ড চেয়ে জমিরকে আদালতে সোপার্দ করা হলেও রিমাণ্ড মঞ্জুর হয়েছে কিনা তা জানা যায়নি।